Batsa gaan nie meer hof toe oor tabakverbod | Maroela Media
British American Tobacco South Africa (Batsa) het besluit om nié regstappe teen die regering te doen omtrent die verbod op die verkoop van tabakprodukte tydens vlak 4 van die afsonderingstydperk nie.
Batsa het Woensdag in 'n verklaring gesê hy het 'n formele reaksie ontvang op 'n brief wat einde verlede maand aan die betrokke ministers van die land se nasionale bevelsraad vir die koronavirus gerig is. Die inhoud van dié skrywe is nie aan die publiek bekend nie.
Luidens die verklaring het Batsa wel na aanleiding van die regering se reaksie besluit om nie regstappe te doen nie, maar eerder in gesprek met die regering te tree rakende die verbod en om sodoende saam aan 'n oplossing te werk.
"Hoewel Batsa die regering ondersteun in sy pogings om die verspreiding van die virus hok te slaan, glo ons wel dit is noodsaaklik dat daar op vlak 4 'n hernieude en sterker poging aangewend word om die onwettige toevoerlyne van tabak oor die afgelope aantal weke stop te sit. Die heropening van die wettige, belaste- en gereguleerde tabakmark moet deel wees van die oplossing," lui die verklaring.
Maroela Media het verlede week berig Batsa het gedreig om regstappe teen die regering te doen, sou die verbod op die verkoop van tabakprodukte nie spoedig opgehef word nie.
Batsa het Nkosazana Dlamini-Zuma, minister van samewerkende regering en tradisionele sake, tot Maandag om 10:00 gegee om die verbod op te hef. Sou dit nie gebeur nie, sou Batsa 'n hofaansoek bring.
Die stap het gevolg nadat Dlamini-Zuma verlede week in 'n verrassende wending aangekondig het dat die verbod op die verkoop van tabakprodukte tydens vlak 4 van die afsonderingstydperk steeds geld. Pres. Cyril Ramaphosa het egter kort voor dit gesê die handel in sigarette sal tydens vlak 4-afsondering toegelaat word.
Batsa het blykbaar nog nie geleer dat jy nie in gesprek tree met die regering nie. Voordat jy weet het Ramaphosa et al. (2020) aandele in Batsa onder die BB-BEEE vaandel.
Hoeveel is Batsa betaal om nie die hof ding te doen nie.
Did zumsa or cyril threaten or pay you?
Shame, just as pathetic as the rest of that lot.
Ja ne, ek glo ook omgekoop. Kan hulle nou ook onwettig dit verkoop? Hoekom kan ons nie weet wat staan in hulle brief nie. Julle was groot mond in die nuus om hof toe te hardloop en nou met een brief dood stil. Ek ruik een stink rot.